Министр: Жан-жақтан қарыз ала бермей, тиісті талдау жасаймыз!
"Министр: Жан-жақтан қарыз ала бермей, тиісті талдау жасаймыз!" | "https://abai.kz/post/189824"
TITLE: Министр: Жан-жақтан қарыз ала бермей, тиісті талдау жасаймыз!
URL: https://abai.kz/post/189824
META: "Министр: Жан-жақтан қарыз ала бермей, тиісті талдау жасаймыз!" | "https://abai.kz/post/189824"
DATE: 30.10.2024
AUTHOR(s): Abai.kz
TOTAL WORDS: 122
TEXT: Бүгін Мәжілістің жалпы отырысында Премьер-министрдің орынбасары – Ұлттық экономика министрі Нұрлан Байбазаров мемлекеттік қарызға қатысты түсінік берді. «Жалпы, мемлекеттің борышы жалпы ішкі өнімге шаққанда 23 пайыздан сәл арттық. Бізде екі шектеу бар. Біріншіден, мемлекеттің қарызы ЖІӨ-ге шаққанда 32 пайызынан аспау керек. Екіншіден, борышты қайтарудың жылдық мөлшері жалпы кірістердің 10 пайызынан аспау керек деген шектеу ескерілген. Еліміздің 2025 – 2029 жылдарға арналған әлеуметтік-экономикалық даму болжамына тоқталсақ, 2027 жылға қарай бюджет тапшылығын жалпы ішкі өнімге шаққанда 1,9 пайызға дейін төмендету міндетін алып отырмыз. Бұл өз кезегінде мемлекеттің кіріс бөлігінің артуы есебінен жүзеге асырылады», - деді Н. Байбазаров. Оның айтуынша, алдағы жылдары экономиканың өсуі арқылы бюджеттің кіріс бөлігі артады. «Екіншіден, жан-жақтан қарыз ала бермей, тиісті талдау жасап, оның тиімді жолдарын іздейміз», - деді министр. Abai.kz
